અમદાવાદ: સામાન્ય નાગરિકને ટ્રાફિકના ભંગ બદલ મેમો ફટકારી દેતા ટ્રાફિક વિભાગની પોલીસને મોટા અને વગદાર લોકોની ટ્રાફિક ભંગ કરવાની નીતિ નજરે ચઢતી નથી. ગાંધીનગર સચિવાલયમાં ભાજપના નેતાઓની દૈનિક અવરજવર રહે છે. કોર્પોરેશનથી લઇને નગરપાલિકા કે પંચાયતના સભ્યો કંઇકને કઇ લખાણ લખેલી ગાડી લઇને પ્રવેશ કરે છે. જે આટીઓના નિયમોનો ભંગ છે. તાજેતરમાં વડોદરાથી ગાંધીનગર સ્વર્ણિમ સંકુલ સુધી પહોંચી ગયેલી ‘રૂલિંગ પાર્ટી લીડર’ લખેલી આ ગાડી બેરોકટોક સચિવાલયમાં રૂઆબભેર પ્રવેશી હતી એટલું જ નહીં થોડીવાર ત્યાં ઊભી રહ્યા બાદ બે કલાક સુધી પાર્ક થઇ હતી છતાં સંકુલમાં હાજર ટ્રાફિક પોલીસ અને સિક્યોરિટીએ આંખ આડા કાન કર્યા હતા.